Fadma, tezzi ɣer taklit, taf-itt tečča-tt-id s wallen-is texleɛ. Daɣ, aɛudiw ad as tinid rzant-t wallen-nni yeḥbes. Ziɣ a Fadma, a leɛmer tgir tamawt, leɛmer twala allen n ɛicuca almi d taswiɛt-nni ! Taf-itent zzatent-d deg allen-is nettat : taf-itent d tizeggaɣin, d tizeggaɣin ! Lakin i s ssexlaɛent, d lɣemq-nsent : icebba-as-tent Rebbi i Fadma am lebyur, am temda-nni i deg ur d yetteban ara welqaɛ. Ternu lxelɛa di Fadma mi d mmekti, ar almi d ass-n, almi d imiren, i tuki s ɛicuca d taberkant yakk, d taseṭṭaft, udem-is yessagad s tebrek ! lakin, s yis i tugad